Xunta pola defensa de la llingua
#000000
Aburrímonos muncho con esta campaña electoral. Los candidatos y los mensaxes que nos lleguen prodúcennos una sensación asemeyada a la de mazcar cartón. Asina que que punxímonos a buscar y atopamos en Nixeria los candidatos que necesita Asturies: elegantes, con estilu y naturalidá, no esa panda de maniquís de Novedades Eloína que anden percorriendo Asturies estos díes.
#000001
Prestábanos ver ente tantu Fernández a un Abolore Akande, que cola so tarabica a lo David Rivas, dió-y munchu ‘swag’ (sí, tenemos visto videos d’ElRubius) a les primaries del APC (dalgo asina como’l PSOE nixerianu).
#000002
Más conocíu en Nixeria como 9ice esti raperu asoleyó una retafila cartelos que yá-yos prestaría a Obama o a Llamazares.
#000003
Pero Akande nun foi l’únicu candidatu del star system nixerianu que caleció la precampaña d’aquel país. Nes primaries del otru gran partíu, el centroderechista PDP, participó Kate Henshaw, actriz de la esporpollante industria cinematográfica de Nollywood.
#000004
Ella tampoco foi mui lloñe cola so campaña, y los sos cartelos tampoco ye que fueran gran cosa, pero la so presencia y naturalidá énte les cámares sí que ta a años lluz de lo que tamos viendo perequí.
#000005
(La verdá ye que una cosa ye l’estilu y la elegancia, y otra la imaxinación. Obama tien fecho munchu mal y paez que nun hai política ensin ‘change’ nin ‘yes we can’. Nel segundu cartelu de Abolore Akame yá diz que ‘El cambiu ye inevitable), pero Kate Henshaw dió-y al tema una vueltina más con su ‘El cambiu nel que podemos creer’.
#000006
Sicasí, presta vela cómo-y retruca al plumilla pela tele.
#000007
Por cierto, que si vos peta echar un güeyu al tipu de películes que la ficieron famosa, equí apurrímosvos una amuesa. Ye la peli ‘Emotional Hazard’, producción de 2014 de Ruke Amata, con Kate Henshaw, Fred Amata, Alex Lopez, Segun Arinze y Bimbo Akintola nos principales papeles. Muncho meyor que la campaña de les autonómiques asturianes. Ónde va parar.
#000008
Fechu con Ionz. Vía Makintus.
#000009
Izquierda Xunida formase coalición col casquísmu...
#000010
Un poco de propaganda 3 (irónica)
#000011
Un poco de propaganda 2 (ñoña)
#000012
Un poco de propaganda (bizarra)
#000013
Posiblemente, el anunciu que nunca veríes na autopista. (Insistimos, nun ye un anunciu oficial de BA-UNA, ye cosa de GYG, por si acasu daquién piensa raro).
#000014
Semeya de la ficha policial de Riopedre
#000015